
ŠIAULIŲ MIESTO SAVIVALDYBĖS ADMINISTRACIJOS
STRATEGINIO PLANAVIMO IR FINANSŲ SKYRIUS

SPRENDIMO „DĖL ŠIAULIŲ MIESTO SAVIVALDYBĖS TARYBOS 2025 M. VASARIO 
6 D. SPRENDIMO NR. T-2 „ DĖL ŠIAULIŲ MIESTO SAVIVALDYBĖS 2025 METŲ BIUDŽETO IR 2026-2027 METŲ PAJAMŲ IR ASIGNAVIMŲ PATVIRTINIMO“ PAKEITIMO“ PROJEKTO
AIŠKINAMASIS RAŠTAS

2025-08-12
Šiauliai


Parengtas sprendimo projektas dėl Šiaulių miesto savivaldybės 2025 metų biudžeto pakeitimo. Lietuvos Respublikos teisėkūros pagrindų įstatymo 14 straipsnio 3 dalis nustato, kad kai keičiamame teisės akte keičiama daugiau kaip pusė jo straipsnių ar punktų, visas teisės aktas dėstomas nauja redakcija. 

Sprendimo projektas parengtas vadovaujantis Lietuvos Respublikos socialinės apsaugos ir darbo ministro 2025 m. liepos 11 d. įsakymu Nr. A1-389 „Dėl Lietuvos Respublikos socialinės apsaugos ir darbo ministro 2024 m. gruodžio 27 d. įsakymo Nr. A1-943 „Dėl Lietuvos Respublikos valstybės biudžeto dotacijų, skirtų socialinėms paslaugoms finansuoti, savivaldybių biudžetams 2025 metais paskirstymo savivaldybių administracijoms ir jų panaudojimo tikslo pasiekimo 2025 metais vertinimo kriterijų patvirtinimo“ pakeitimo“ ir 2025 m. rugpjūčio 1 d. įsakymu Nr. A1-409 „Dėl Lietuvos Respublikos socialinės apsaugos ir darbo ministro 2024 m. gruodžio 27 d. įsakymo Nr. A1-944 „Dėl Lietuvos Respublikos valstybės biudžeto lėšų kompleksinėms paslaugoms šeimai organizuoti 2025 metais paskirstymo savivaldybių administracijoms patvirtinimo“ pakeitimo“,  Susitarimo dėl 2023 m. lapkričio 6 d. mokinių įvairovei atvirų grupių, klasių sudarymo ir ugdymo organizavimo jose projekto sutarties Nr. S-558 pakeitimu Nr. SŽ-490 ir 2025 m. liepos 2 d. pasirašyta Dotacijos savivaldybių projektams – miesto miškų žemės sklypų priežiūros, apsaugos, tvarkymo darbų vykdymui finansavimo sutartimi Nr. SŽ-1219.
Savivaldybės biudžeto asignavimus administruoja ir biudžeto vykdymą organizuoja Šiaulių miesto savivaldybės meras, vadovaudamasis Lietuvos Respublikos vietos savivaldos įstatymu, Šiaulių miesto savivaldybės tarybos 2022 m. birželio 22 d. sprendimu Nr. T-265 „Dėl Šiaulių miesto savivaldybės biudžeto sudarymo, vykdymo ir atskaitomybės tvarkos aprašo patvirtinimo“. Sprendimo projektą dėl Šiaulių miesto savivaldybės 2025 metų biudžeto pakeitimo rengia Strateginio planavimo ir finansų skyrius, atsižvelgiant į asignavimų valdytojų gautus prašymus dėl biudžeto asignavimų pakeitimų bei Strateginio planavimo grupės 2025 m. rugpjūčio mėn. 6 d. posėdžio priimtais sprendimais (DVS „Avilys“ Nr. VM-274).

Sprendimo projektas išdėstomas nauja redakcija. 
.	Sprendimo projekte pajamos ir asignavimai didinami 1 339,1 tūkst. Eur: 
	19,6 tūkst. Eur didinamos Savivaldybės valdymo programos (01) lėšos valstybinėms funkcijoms VB(VF), skirtos socialinės globos administravimui. Asignavimų valdytojas – Administracija (raštas Nr. GM-169);
	3,1 tūkst. Eur didinamos Aplinkos apsaugos programos (03) Europos Sąjungos lėšos (ES), skirtos Šiaulių miesto savivaldybės valdomų miškų išvalymui nuo buitinių, statybinių ir kitų atliekų, taip pat menkavertės, invazinės augalijos. Asignavimų valdytojas – Administracija (raštas Nr. GM-170);
	2,0 tūkst. Eur didinamos Švietimo programos (08) valstybės biudžeto lėšos (VB), skirtos projekto „Atvirų klasių sukūrimas Šiaulių Vinco Kudirkos progimnazijoje“. Asignavimų valdytojas – Administracija (raštas Nr. BGF-1240);
	14,0 tūkst. Eur didinamos Socialinės apsaugos programos (06) valstybės biudžeto lėšos VB, skirtos kompleksinėms paslaugoms šeimai organizuoti. Asignavimų valdytojas – Administracija (raštas Nr.GF-150);
	980,4 tūkst. Eur didinamos Socialinės apsaugos programos (06) lėšos valstybinėms funkcijoms VB(VF), skirtos socialinės globos teikimui asmenims su sunkia negalia užtikrinimui. Asignavimų valdytojas – Administracija (raštas Nr. GM-169);
	15,3 tūkst. Eur mažinamos Sveikatos programos (09) Europos Sąjungos lėšos (ES), skirtos sveikatos specialistų rengimui ir pritraukimui. Asignavimų valdytojas – Administracija (raštas Nr. GF-1166);
	15,3 tūkst. Eur didinamos Sveikatos programos (09) valstybės biudžeto lėšos (VB), skirtos sveikatos specialistų rengimui ir pritraukimui. Asignavimų valdytojas – Administracija (raštas Nr. GF-1166);
	320,0 tūkst. Eur didinamos įstaigų pajamų lėšos (PL). Lėšos pagal asignavimų valdytojus pateiktos 1 aiškinamojo rašto lentelėje. 

.	2 259,5 tūkst. Eur perskirstomi patvirtinti asignavimai tarp programų ir asignavimų valdytojų:
	2 231,1 tūkst. Eur perskirstomi tarp programų ir asignavimų valdytojų taip:

Programos pavadinimas		Lėšų šaltinis	Mažinama (tūkst. Eur)	Didinama (tūkst. Eur)	Mažinimo/didinimo priežastys
Savivaldybės valdymo programa	(01)	SB		1061,3	Lėšos didinamos, nes:	616,6 tūkst. Eur reikalingos papildomos lėšos pasirengti efektyviam ekstremaliųjų situacijų valdymui Šiaulių miesto savivaldybėje  (įstaigų priedangų infrastruktūros būklės gerinimas). Lėšų paskirstymas pagal asignavimų valdytojus pateiktas 2 aiškinamojo rašto lentelėje (raštas GF-146 ir raštas GF-147);	1014,5 tūkst. Eur skiriama nenumatytų būtinų darbų atlikimui. Asignavimų valdytojas – Administracija (SPG protokolas Nr. VM-274)
	SB(LIK)		569,8	
Kultūros programa 	(02)	SB	112,2		Lėšos grąžinamos į biudžetą, nes: rekonstruojant Šiaulių miesto koncertinės įstaigos „Saulė” pastatą buvo nutrauktas sutarties vykdymas dėl techninio darbo projekto, skirto neįgaliųjų pandusui tarp Tilžės g. 140 ir 144, parengimo ir liko nepanaudoti 27,4 tūkst. Eur bei atidedamas Šiaulių miesto koncertinė įstaiga „Saulė“ pastato fasado techninio darbo projekto pirkimas, kuriam buvo numatyti 70,2 tūkst. Eur. Asignavimų valdytojas – Šiaulių miesto koncertinė įstaiga „Saulė“ (raštas Nr. GM-166).	Taip pat Šiaulių dailės galerijos pastato/ patalpų (Vilniaus g. 245) rekonstravimui buvo suplanuoti 50,0 tūkst. Eur. Neįvykus techninio projekto parengimo ir vykdymo priežiūros atviram konkursui, nuspręsta pirkti architektūrinę idėją  (mažos vertės pirkimas apklausos raštu būdu), kurios vertė iki 8,0 tūkst. Eur. Liko sutaupyti 42,0 tūkst. Eur. Asignavimų valdytojas – Šiaulių dailės galerija (raštas Nr. GM-165)
	SB(LIK)	27,4		
Urbanistinės plėtros ir infrastruktūros programa 	(04)	SB		600,0	Reikalingos papildomos lėšos projekto "Tankiai apgyvendintos Šiaulių miesto urbanizuotos teritorijos atgaivinimas, žalinimas ir funkcionalumo didinimas" vykdymui. VšĮ „Centrinei projektų valdymo agentūrai“ ( toliau – CPVA) vertinant rangos darbų pirkimo dokumentus iškilo problema dėl rangovo pateikto sutarties įvykdymo užtikrinimo. Kol neatlikta rangos darbų pirkimo paskesnė patikra, nėra galimybės teikti veiklos ataskaitų šioms išlaidoms apmokėti. Asignavimų valdytojas – Administracija (raštas GM-168)
Švietimo programos	(08)	SB	1549,1		Lėšos grąžinamos į biudžetą, nes:	260,0 tūkst. Eur sutaupyta pirkimo metu įgyvendinant projektą „Didždvario gimnazijos pastato remontas“ Asignavimų valdytojas – Administracija (raštas Nr. GM-155);	1831,5 tūkst. Eur užsitęsus projektavimo darbams 2025 m. nebus panaudotos lėšos privalomojo prisidėjimo prie projektų įgyvendinimo: 	Įgyvendinti projektą „Šiaulių jaunųjų gamtininkų centro jojimo skyriaus modernizavimas, sukuriant tinkamas sąlygas visuomenės sveikatos stiprinimo, neformaliojo švietimo viešųjų paslaugų teikimui, gyventojų poilsio organizavimui“ – 634,1 tūkst. Eur;	Įgyvendinti projektą „Ikimokyklinio ugdymo paslaugų prieinamumo didinimas Šiaulių miesto savivaldybėje“ – 420,0 tūkst. Eur;	Įgyvendinti projektą „S. Daukanto inžinerijos gimnazijos infrastruktūros modernizavimas, pritaikant specializuotų inžinerinio ugdymo programų vykdymui“ – 230,8 tūkst. Eur;	Įgyvendinti projektą „Bendrojo ugdymo paslaugų kokybės gerinimas ir prieinamumo didinimas Šiaulių mieste, modernizuojant Vinco Kudirkos progimnaziją“ – 261,6 tūkst. Eur;	Įgyvendinti projektą „Bendrojo ugdymo paslaugų kokybės gerinimas ir prieinamumo didinimas Šiaulių mieste, modernizuojant Šiaulių Ragainės progimnaziją“ – 285,0 tūkst. Eur.	Asignavimų valdytojas – Administracija (raštas Nr. GM-164)
	SB(LIK)	542,4		
Iš viso	2231,1	2231,1	


	54,9 tūkst. Eur Kultūros programoje (02) perskirstomi tarp asignavimų valdytojų dėl įstaigų reorganizacijos taip:

Lėšų šaltinis	Mažinama (tūkst. Eur)	Didinama (tūkst. Eur)	Asignavimų valdytojas
SB	54,7		Šiaulių miesto kultūros centras „Laiptų galerija“ (raštas BGF-1133)
PL	0,2		
SB		54,7	Šiaulių kultūros centras (raštas Nr. BGF-1141 ir raštas Nr. BGF-1223)
PL		0,2	
Iš viso	54,9	54,9	


	28,4 tūkst. Eur Švietimo programos (08) perskirstomi tarp asignavimų valdytojų taip:

Asignavimų valdytojas		Lėšų šaltinis	Mažinama (tūkst. Eur)	Didinama (tūkst. Eur)	Mažinimo/didinimo priežastys
Administracija	SB(LIK)	28,4		Užsitęsus projektavimo darbams 2025 m. nebus panaudotos lėšos privalomojo prisidėjimo prie projekto „Bendrojo ugdymo paslaugų kokybės gerinimas ir prieinamumo didinimas Šiaulių mieste, modernizuojant Vinco Kudirkos progimnaziją“ įgyvendinimo. Asignavimų valdytojas – Administracija (raštas Nr. GM-164)
Lopšelis/darželis „Gluosnis“	SB(LIK)			8,7		Atliekant įstaigos šiluminio vamzdyno renovacijos darbus ir 4 grupėse nuėmus grindų dangą (apie 300 kv. m.) atsivėrė tranšėjos, kurias, įrengiant grindinį šildymą, buvo būtina užpilti ir užbetonuoti, bei stabilizuoti ir atstatyti perdangos plokštes. Šių papildomų darbų nebuvo galima numatyti ir įvertinti paslaugos pirkimo metu. Lėšos reikalingos virtuvės ir maisto produktų sandėlio patalpose renovuotam vamzdynui uždengti. Asignavimų valdytojas – lopšelis/darželis „Gluosnis“ (raštas Nr. GS-38)
Lopšelis/darželis „Žiogelis“	SB(LIK)		19,7	Po kapitalinio remonto nuo š. m. rugsėjo 1 d. pradeda veikti baseinas ir lėšos reikalingos su baseino darbu steigiamoms pareigybėms (plaukimo instruktorius – 1 et., bendrosios praktikos slaugytojas – 0,5 et., technologijų ir įrangos prižiūrėtojas – 0,5 et., valytojas – 0,5 et.) išlaikyti ir įrangai įsigyti. Asignavimų valdytojas – lopšelis/darželis „Žiogelis“ (raštas Nr. GS-37)
Iš viso	28,4	28,4


Priėmus sprendimą, galimos pasekmės. Teigiamos – paskirstomi asignavimai programoms, numatytoms Šiaulių miesto savivaldybės 2025-2027 metų strateginiame veiklos plane, Neigiamos – nenumatoma. 
Sprendimui įgyvendinti reikalingos lėšos. Papildomų lėšų poreikis nereikalingas. 
Priėmus sprendimą, keičiami ar pripažįstami negaliojančiais teisės aktai. Nėra.
Sprendimui įgyvendinti reikalingi priimti papildomi teisės aktai: Savivaldybės mero potvarkiu patvirtintas savivaldybės biudžeto pajamų ir programų finansavimo planas bei Savivaldybės administracijos direktoriaus patvirtintas programų vykdytojų veiklos planas. 
Sprendimo projekto antikorupcinis vertinimas. Vertinimas neatliekamas.
Sprendimo projektą parengė Strateginio planavimo ir finansų skyrius. Tiesioginis rengėjas – vedėjo pavaduotoja Irena Paliulytė, tel. 8 41 59 62 71.
Numatomo teisinio reguliavimo poveikio vertinimo rezultatai. Vertinimas neatliekamas.





Strateginio planavimo ir finansų skyriaus vedėja                                            Vaida Kalasevičienė




